hotchpotch/miracl-hf-unified huggingface dataset:
অস্ট্রালোপিথেকাস বাহরেলগাজালি
অস্ট্রালোপিথেকাস বাহরেলগাজালি হচ্ছে হোমিনিন জীবাশ্ম; যা ১৯৯৫ সালে প্রত্ননৃবিজ্ঞানী মাইকেল বারনেট এর নের্তৃত্বে একটি টিম এটি আবিষ্কার করে। দুইটি জীবাশ্ম বর্ণনা করা হয়েছে:
--শাদের বাহার আল গাজেলের (গাজেলের নদী) পূর্বদিকে ম্যাণ্ডিবুলের টুকরো পাওয়া যায়। এটি করো টরো থেকে ৪৫ কিমি দূরে। মাইকেল বার্নাট ১৯৯৫ সালের জানুয়ারীতে এটিকে আবিষ্কার করেন। এই সাইটটির নাম দেওয়া হয়েছে কেটি-ওয়ান-টু আর জীবাশ্মের নমুনার নাম রাখা হয়েছে কেটি-ওয়ান-টু/এইচওয়ান। এই নমুনার মধ্যে ছিল নীচের দিকের ছেদন দাঁত, শ্বদন্ত ও চারটি পেষণ দাঁত। এইসবকিছুই দন্তথলির মধ্যে আবদ্ধ ছিল।
- ১৯৯৬ সালের জানুয়ারীতে একই এলাকায় উপরের অগ্রপেষণ দাঁত আবিষ্কৃত হয়। এই প্রকরণের নাম দেওয়া হয়েছিল কেটি-ওয়ান-টু/এইচটু।
তৃতীয় জীবাশ্ম হিসেবে ১৯৯৬ সালের ১৬ জানুয়ারী ম্যাক্সিলার টুকরো পাওয়া যায়। কেটি-ওয়ান-টু এর কাছে কেটি-ওয়ান-থ্রি এলাকায়। এর নামকরণ করা হয়েছিল কেটি-ওয়ান-থ্রি-নাইনসিক্স-এইচওয়ান। ১৯৯৭ সালে বৈজ্ঞানিক নিবন্ধে এসংক্রান্ত প্রকাশিত হয়।
সর্বশেষ চতুর্থ জীবাশ্ম খুঁজে পাওয়া যায়, ১৮ জুলাই ২০০০ সালে। এই জীবাশ্মটি পাওয়া যায় কেটি-ওয়ান-থ্রি এর কাছাকাছি কেটি-ওয়ান-ফোর এলাকায়। কেটি-ওয়ান-টু, কেটি-ওয়ান-থ্রি, কেটি-ওয়ান-ফোর, এই সবগুলো সাইট একই এলাকায় হওয়ায় সম্ভাবনাময় জীবাশ্ম হিসেবে এটি আজো গুরুত্বপুর্ণ হয়ে আছে। ৪র্থ জীবাশ্মটি ছিল ম্যান্ডিবুলারের টুকরো।​
"অস্ট্রালোপিথেকাস বাহরেলগাজালি" এর বয়স বেরিলিয়াম-নির্ভর তেজস্ক্রিয় ডেটিং এর মাধ্যমে করা হয়। এর ফলে এর বয়স নির্ধারণ করা হয় ৩৬ লক্ষ বছর।
এই এলাকাসমুহ পূর্ব আফ্রিকার গ্রেট রিফ্য উপত্যকা থেকে দূরে অবস্থিত। এই উপত্যকা মানব বিবর্তনের শৈশবকাল হিসেবে পরিচিত।( কেটি-ওয়ান-টু/এইচওয়ান জীবাশ্মের নমুনাকে বার্নেট তার বন্ধু আবেল ব্রিলানসিউয়ের স্মৃতি হিসেবে আবেল নামকরণ করেন)।
কেটু-ওয়ানটু/এইচওয়ান ম্যাণ্ডিবুলের "অস্ট্রালোপিথেকাস আফারেন্সিস" এর ন্যায় সমরুপ দন্তবিন্যাস আছে। যার জন্য গবেষক উইলিয়াম কিমবেল এই মর্মে বিতর্ক করেছেন যে আবেল কোনো ভিন্ন প্রজাতি নয় বরং "অঃ আফারেন্সিস" এরই একটি প্রকরণ। ১৯৯৬ সালে ব্রুনেট ও তার টিম এই নমুনাকে "অঃ বাহরেলগাজাইল" এর বলে পুনঃশ্রেণিবিন্যাস করে। এই শ্রেণিবিন্যাসকে বাস্তবায়ন করা কঠিন ছিল কারণ তা "আইসিজেডএন" এর সংজ্ঞার সাথে বিরোধী ছিল।
"অঃ বাহরেলগাজাইল" স্বতন্ত্র; কারণ এটা একমাত্র অস্ট্রালোপিথেসিন জীবাশ্ম; যা মধ্য আফ্রিকায় পাওয়া গিয়েছিল। এথেকে প্রমাণিত হয়; শুধুমাত্র পূর্ব ও উত্তর আফ্রিকায় নয়; বরং প্রাক হোমিনিন প্রজাতি আরো অনেক জায়গায় বিবর্তিত হয়েছিল।
আবেল (হোমিনিড)
আবেল (KT-12/H1) হচ্ছে "অস্ট্রালোপিথেকাস বাহেরালগাজাইল"এর জীবাশ্মের আবিষ্কৃত একমাত্র নমুনা; যার আলাদা করে নামকরণ করা হয়েছিল। আবেলকে ১৯৯৫ সালে প্রত্ননৃতত্ত্ববিদ মাইকেল বার্নেট কানিম রাজ্যের শাদে আবিষ্কার করেন। বার্নেট ম্যালেরিয়ায় আক্রান্ত তার বন্ধু আবেল ব্রিলানকিউয়ের নামে এই জীবাশ্মের নাম "আবেল" রাখেন।
আবেল জীবাশ্মটি শুধুমাত্র একটি চোয়ালের অংশ; যা থেকে "অস্ট্রালোপিথেকাস বাহেরালগাজাইল" সম্বন্ধে খুব কম তথ্যই পাওয়া গিয়েছে।​
স্বল্প সংখ্যক দাঁত থেকে নিশ্চিত হওয়া গিয়েছে এটি "অস্ট্রালোপিথেকাস" গণেরই অংশ।​
সারা হোসেন
সারা হোসেন একজন বাংলাদেশী আইনজীবী যিনি বাংলাদেশ সুপ্রিম কোর্টের উকিলসভার একজন আইনজীবি হিসেবে কাজ করেন এবং বাংলাদেশ লিগ্যাল এইড অ্যান্ড সার্ভিসেস ট্রাস্টের নির্বাহী পরিচালক (বিএলএএসটি)। তিনি মার্কিন সেক্রেটারি অফ স্টেট কর্তৃক প্রদত্ত ২০১৬ সালের ইন্টারন্যাশনাল উইমেন অব কারেজ অ্যাওয়ার্ড পুরস্কার গ্রহন কারি একজন নারী। সারা হোসেন "নারীর বিরুদ্ধে সহিংসতার" উপর বাংলাদেশে প্রথম আইন প্রণয়নের ক্ষেত্রে একটি গুরুত্বপূর্ণ ভূমিকা রাখে, যা ২০১০ সালে আইন হয়ে গিয়েছিল। তিনি ফতোয়া সহিংসতার বিষয়ে অভিযোগ করেন এবং সহিংসতার বিরুদ্ধে বিশেষ ভূমিকা রাখার জন্য তিনি পরিচিত,যেখানে 
তিনি ফতোয়া নারী ও মেয়ে শিশুদের অবমাননাকরা এবং হিংসাত্মক শাস্তি প্রদানের বিষয়ে বিরোধীতা করেন। তিনি ধর্ষণ এবং যৌন হামলায় শিকার নারীদের আইনগত মামলায় দুই আঙুল পরীক্ষার পদ্ধতির বিরোধিতা করেন। সারা হোসেন সহ-সম্পাদনা করেন 'সম্মান' লিন ওয়েঞ্চম্যানের সাথে :অপরাধ, প্রতিবাদ ও নারী নির্যাতনের উপর।
সামুদ্রিক স্তন্যপায়ী
সামুদ্রিক স্তন্যপায়ীরা হল জলজ স্তন্যপায়ী যারা সমুদ্রের বাস্তুসংস্থান ও সমুদ্রের উপর নির্ভর করে বেচে থাকে। এদের মধ্যে রয়েছে সিল, তিমি, পোলার বিয়ার, মানাতি (সামুদ্রিক গরু), সমুদ্রের ওটার ইত্যাদি। তারা কোন নির্দিষ্ট গণ বা শ্রেণীর নয়, বরং তাদের বির্বতনের কারনে একই শ্রেণীর ধরা হয় যেহেতু তাদের কোন পূর্বপুরুষ নেই। তাদের সামুদ্রিক পরিবেশের উপর নির্ভরশীলতার জন্যও শ্রেণীবদ্ধ করা হয়।
প্রজাতির উপর নির্ভর করে সামুদ্রিক স্তন্যপায়ীদের সামুদ্রিক বাস্তুসংস্থান অবলম্বন করা ভিন্ন হয়ে থাকে।
মানুষেরা পূর্বে এদের শিকার করত খাদ্য এবং অন্যান্য কাজের জন্য। অনেকগুলো আবার বানিজ্যিক উদ্দ্যেশ পূরনের লক্ষ্যবস্তু ছিল, যার ফলে এইসব প্রজাতির সংখ্যা দ্রুত কমতে শুরু করে যেমন তিমি এবং সিল। বানিজ্যিক উদ্দ্যেশে শিকার করার ফলে স্টেলার সি কাউ এবং ক্যারিবিয়ান মঙ্ক সিল এখন বিলুপ্ত হয়ে গেছে। বানিজ্যিক শিকার বন্ধ হবার পর কিছু প্রজাতি যেমন গ্রে তিমি, নর্দান এলিফেন্ট সিল সংখ্যায় বৃদ্ধি পেয়েছে বিপরীতে অন্য প্রজাতি যেমন নর্থ আটলান্টিক রাইট তিমিরা আশংকাজনক হারে বিপন্ন হয়ে পড়েছে। শিকার ছাড়াও জেলেদের হাতে তিমি নিধন হয়, তিমি জেলেদের জালে আটকা পড়ে ডুবে যায় অথবা অভুক্ত থেকে শেষে মারা যায়। সমুদ্রে জাহাজ যাতায়াত বৃদ্ধি পাওয়ায় দ্রুতগামি জাহাজের সাথে তিমিদের অনেক সময় সংঘর্ষ হয়। বাস উপযোগী পরিবেশ কমতে থাকায় তারা খাদ্য খোজা ও ধরা ব্যহত হচ্ছে ফলে তিমিরা হুমকির সম্মুখিন। শব্দ দূষণের ফলে স্তন্যপায়ীদের ইকোলোকেটিং ক্ষমতা হ্রাস পেয়েছে এবং বর্তমানে বৈশ্বিক উষ্ণতা বৃদ্ধি পাওয়ায় আর্কটিক অঞ্চলের পরিবেশও ক্ষতির মুখে পড়ছে।
জিয়ানলুয়িজি ডোন্নারুম্মা
জিয়ানলুয়িজি ডোন্নারুম্মা (; জন্ম ২৫ ফেব্রুয়ারী ১৯৯৯) হলেন একজন ইতালীয় পেশাদার ফুটবলার যিনি একজন গোলকিপার হিসেবে ইটালীয় ঘরোয়া লিগ সিরি এ-এর জনপ্রিয় ক্লাব মিলান এবং ইতালি জাতীয় দল-এর হয়ে খেলে থাকেন।
২০১৫ সালে তিনি এসি মিলানের হয়ে তার খেলোয়াড়ী জীবন শুরু করেন, সিরি এ-তে এযাবৎ কাল পযন্ত দ্বিতীয় সর্বকনিষ্ঠ গোলকিপার হিসেবে অভিষেক ঘটানোর মাধ্যমে, যেখানে তখনকার সময়ে তার বয়স ছিল মাত্র ১৬ বছর ২৪২ দিন; অচিরেই তিনি দলটির শুরুর একাদশে খেলার সুযোগ পেয়ে যান এবং বিশ্বের তরুন গোলকিপারদের মধ্যে সবচেয়ে প্রতিশ্রুতিশিল গোলকিপারের তকমা অর্জন করে নেন। এছাড়াও, ২০১৬ সালের মার্চ মাসে মাত্র ১৭ বছর ২৮ দিন বয়সে তিনি ইটালির অনুর্ধ-২১ দলে খেলার মাধ্যমে সবচেয়ে কম বয়সী খেলোয়াড় হিসেবে উক্ত খেলার রেকর্ডটি ভঙ্গ করেন। ছয় মাস পর তিনি একজন জ্যেষ্ঠ খেলোয়াড় হিসেবে আন্তর্জাতিক ম্যাচে অভিষিক্ত হন, যেখানে তিনি ইটালির হয়ে মাত্র ১৭ বছর ১৮৯ দিন বয়সে সর্বকালের সবচেয়ে কনিষ্ঠ গোলকিপার হিসেবে মাঠে নামেন।
ডোন্নারুম্মা ইতালির নেপলেস শহরের পাশে অবস্থিত কেস্টেলাম্মারে ডি স্টাবিয়া নামক স্থানের নেপোলি ফুটবল একাডেমীতে খেলার মাধ্যমে বেড়ে উঠেন। মাত্র ১৪ বছর বয়সে ২৫০,০০০ ইউরোর বিনিময়ে তিনি ইটালিয়ান ফুটবল ক্লাব এসি মিলান-এর সাথে একটি চুক্তিতে আবদ্ধ হন, এই দলটির হয়ে তার বড় ভাই, এন্টোনিও, ইতিপূর্বে খেলেছেন। ২০১৩ এবং ২০১৫ সালের মধ্যে, তিনি "রাসোনেরি" ইয়থ একাডেমী নামক তরুন খেলোয়াড়দের জন্য একটি ফুটবল একাডেমীতে খেলেন, যেখানে তিনি তার থেকে বয়সে বড় খেলোয়াড়দের সাথে খেলেছেন, প্রথমে "জিওভানিস্সিনি" দিয়ে শুরু করেন, পরবর্তীতে "আলিয়েভি", এবং সর্বশেষে "প্রিমাভেরা" নামক তরুন ফুটবলারদের নিয়ে করা প্রতিযোগিতামূলক টুর্নামেন্টে খেলেছেন। তার ১৬তম জন্মদিবস পূর্ণ হবার তিন দিন আগে, ২০১৫ সালের ফেব্রুয়ারী মাসে, তিনি ইতালিয়ান ম্যানেজার ফিলিপ্পো ইনজাঘি দ্বারা প্রথম বারের মত জেষ্ঠ দলে ডাক পান; যদিও তিনি ইতালিয়ান ক্লাব চেসেনা-এর বিরুদ্ধে হওয়া লিগ ম্যাচটিতে একাদশে জায়গা পাননি , তার বয়সের কারণে তার স্থলাভিষিক্তকরণ বেঞ্চে উপস্থিতির জন্যও বিশেষ বিধানের প্রয়োজন ছিলো।
ডোন্নারুম্মা জন্ম, ইতালির নেপলেস শহরের কেস্টেলাম্মারে ডি স্টাবিয়া পৌরসভায়, তিনি আলফোনসো এবং মারিনেলা দম্পতির সন্তান। এছাড়াও, তার বড় ভাই, এন্টোনিও, একই ভাবে মিলানের বয়স ভিত্তিক দলে খেলে একজন গোলকিপার হিসেবে উঠে এসেছেন, এবং বর্তমানে তিনি তার তার দলের সহযোগী খেলোয়াড়ও। শৈশবকাল থেকেই, তিনি মিলানকে সসর্থন করে আসছেন, যদিও তিনি বিশ্ববিখ্যাত ইতালীয় গোলকিপার জিয়ানলুইজি বুফন-কে একজন শ্রদ্ধার পাত্র হিসেবে বিবেচনা করে বড় হয়েছেন।
হলিউড পাহাড়
হলিউড হিলস ক্যালিফোর্নিয়ার লস এঞ্জেলেস শহরের কেন্দ্রীয় অঞ্চলে সান্তা মনিকা পর্বতমালার একটি অংশ এবং একই নামের একটি পাহাড়ী এলাকা।
হলিউড হিলস সান্তা মনিকায় পর্বতমালার একটি অংশ।
হলিউড পাহাড়ের চারপাশে রয়েছে স্টুডিও সিটি, ইউনিভার্সাল সিটি ও উত্তরে বারব্যাংক, উত্তর ও পূর্বের গ্রিফিথ পার্ক, দক্ষিণ-পূর্বের লস ফেলিজ, দক্ষিণে হলিউড এবং পশ্চিমে পশ্চিম হলিউড হিলস। এছাড়ায় ফরেস্ট লন মেমোরিয়াল পার্ক, হলিউড রিজার্ভর, হলিউড সাইন, হলিউড বোল এবং জন এনেসন ফোর্ড থিয়েটার অন্তর্ভুক্ত রয়েছে।
হলিউড হিলস দ্বিখণ্ডিত হয় দক্ষিণপূর্ব-উত্তরপশ্চিম ইউএস রুট ১০১ দ্বারা। হলিউড হিলসের পশ্চিমে দিকের লস এঞ্জেলেস শহরের আঞ্চলিক সীমান্ত সিটি লাইন দ্বারা চিহ্নিত, পূর্ব দিক গ্রিফিথ পার্কের মাধ্যমে একটি ফায়ার রোড দ্বারা সীমান্ত চিহ্নিত এবং এটি পশ্চিমা এভিনিউত পর্যন্ত রয়েছে, দক্ষিণে ফ্র্যাংকলিন এভিনিউ এবং দক্ষিণ-পশ্চিম একটি অনিয়মিত রেখা দ্বারা সীমান্ত চিহ্নিত।
হলিউড হিলস থেকে কাছাকাছি এলাকার সম্পর্ক (অগত্যা অব্যাহত):
সেন্ট কিটস ও নেভিস প্যাট্রিয়টস
সেন্ট কিটস ও নেভিস প্যাট্রিয়টস () হল একটি ক্যারিবিয়ান প্রিমিয়ার লীগ এর অ্যান্টিগুয়া ও বার্বুডা এর প্রতিনিধিত্বমূলক ক্রিকেট দল। সেন্ট কিটস ও নেভিস ফ্রাঞ্চাইজি অ্যান্টিগুয়া হকসবিলস ফ্রাঞ্চাইজ (এন্টিগুয়া ও বারবুডা ভিত্তিক) এর পরিবর্তে কার্যকরভাবে পরিবর্তিত হয়, যদিও এটি হকসিলস ফ্র্যাঞ্চাইজকে পরবর্তীতে পুনঃসমাজ করা হবে, সিপিএল এর সাথে সাথে ছয়টির পরিবর্তে সাতটি দলের অন্তর্ভুক্ত হবে।
বেনাজির সালাম
বেনাজির সালাম বাংলাদেশ থেকে একজন ভারতীয় নৃত্যশিল্পী।
বেনাজির হলেন আবদুস সালাম ও কোহিনুর সালামের মেয়ে। তিনি ১৯৮৩ সালে রাজশাহীর নৃত্য স্কুল "আবদুল হাসিব পান্না" যা "নিককন শিল্পী গোষ্ঠী" হিসেবে পরিচিত,সেখান থেকে তার কর্মজীবন শুরু করেন। বেনাজির ১৯৮৬,১৯৮৮ এবং ১৯৮৯ সালে জাতীয় শিশু হিসাবে বিবেচিত হয় একটি প্রতিযোগিতার মাধ্যমে যা বাংলাদেশ শিশু একাডেমী দ্বারা সংগঠিত। এই প্রতিযোগিতায় তিনি কত্থক, ভরতনাট্যম, আধুনিক নৃত্য এবং লোক নৃত্য প্রদর্শন করেন। ব্রিটিশ কাউন্সিল এবং এএনজেড গ্রিন্ডলস ব্যাংকের পৃষ্ঠপোষকতায় ১৯৮৮ সালে ঢাকা জুনিয়র আর্ট অ্যান্ড মিউজিক ফেস্টিভালে মণিপুরি নৃত্য, আধুনিক নৃত্য এবং কাত্থাক নৃত্যের উপর স্বর্ণপদক লাভ করেন। তিনি ১৯৯০ সালে বাংলাদেশ জাতীয় শিক্ষা সপ্তাহে কাত্থাক নৃত্যে প্রথম পুরস্কার জিতে নেন। একই বছর তিনি ইউনেস্কো ক্লাবে সাংস্কৃতিক পুরস্কারও জিতেছিলেন।
তিনি ১৯৯৬ থেকে ১৯৯৯ সাল পর্যন্ত রবীন্দ্র ভারতী বিশ্ববিদ্যালয় থেকে ওড়িশিতে তার স্নাতক (সম্মান) করেন। তিনি তার শ্রেণিতে প্রথম স্থান অর্জন করেন এবং বিশ্ববিদ্যালয় থেকে স্বর্ণ পদক পান। বেনাজির পরবর্তীকালে বিশ্ববিদ্যালয় থেকে ওড়িশি নৃত্যে মাস্টার্স শেষ করেন এবং প্রথম স্থানের সাথে স্বর্ণ পদক জয় করেন। বিশ্ববিদ্যালয়ে থাকার সময়, তিনি প্রখ্যাত নৃত্য শিল্পী মুরালিধার মাজি ও পুশলি মুখার্জির একজন শিষ্য ছিলেন।
বর্তমানে তিনি নিজের বিদ্যালয়ে ওড়িশি নৃত্য শেখান। তিনি বাংলাদেশ শিশু একাডেমীর একজন নৃত্যশিক্ষক।
দালমা বাগান মল
দালমা বাগান মল () একটি আর্মেনীয় শপিং মল, এটি আর্মেনিয়ার রাজধানী ইয়েরেভানের সিতসারনাক্যাবেডি পাহাড়ের কাছে অবস্থিত। এটি আর্মেনিয়ার প্রথম শপিং মল।
প্রকল্পটি ২০০৯ সালে ঘোষণা করা হয় এবং অক্টোবর ২০১২ সালে মলটি খোলা হয়। আর্মেনিয়ায় জন্মগ্রহণকারী রাশিয়ান ব্যবসায়ীর সাম্যাল করাপেতান পরিচালিত "তাশির গ্রুপ" এর দ্বারা মলটি নির্মিত হয়েছিল। উদ্বোধনী অনুষ্ঠানের রাষ্ট্রপতি সার্জ সার্জসহান উপস্থিত ছিলেন।
আর্মেনীয় "ইয়েরেভান সিটি" চেইন থেকে একটি হাইপারমার্কেট পরে খোলা হয়। ২০১৫ সালে একটি কারফুর হাইপারমার্কেট খোলা হয় ইয়েরেভান মলে।
দালমা বাগান মোল হল ইয়েরেভানের বৃহত্তম গয়না কেন্দ্রগুলির মধ্যে একটি।
১৮ ই নভেম্বর, ২০১৩ সালে, "সিনেমা স্টার" মাল্টিপ্লেক্স সিনেমা থিয়েটার খোলা হয় মোলে। "সিনেমা স্টার" একটি রাশিয়ান সিনেমা চেইন যাদের দালমা বাগান মলেই ৬ টি থিয়েটার র‍য়েছে। মাল্টিপ্লেক্সটি মাইকেল ক্যাফ-রেস্টুরেন্টের কাছাকাছি।
মলে অনেকগুলি ক্যাফে এবং রেস্টুরেন্ট আছে, একটি ফুড কোর্ট, একটি বোলিং কেন্দ্র, এবং "প্লে ল্যাব" শিশুদের খেলার জায়গা আছে।
দালমা বাগান মল দিয়ে আর্মেনীয় বাজারে প্রবেশ করেছে কিছু প্রধান আন্তর্জাতিক ব্রান্ড, যেমনঃ
লুইস ফ্লেচার
এস্টেল লুইস ফ্লেচার (; জন্ম: ২২ জুলাই ১৯৩৪) হলেন একজন মার্কিন অভিনেত্রী। ১৯৫৮ সালে "ইয়ান্সি ডেরিঙ্গার" টেলিভিশন ধারাবাহিক দিয়ে তিনি অভিনয় জগতে প্রবেহস করেন। তিনি ১৯৫৯ সালে "ওয়াগন ট্রেন" টিভি ধারাবাহিকে অতিথি চরিত্রে অভিনয় করেন এবং ১৯৬৩ সালে "আ গ্যাদারিং অব ঈগলস্‌" দিয়ে তার চলচ্চিত্রে অভিষেক হয়। প্রায় এক দশক অভিনয় থেকে দূরে থাকার পর তিনি ১৯৭৪ সালে রবার্ট আল্টম্যানের "থিভস্‌ লাইক আস" ছবিতে অভিনয় করেন। পরের বছর নাট্যধর্মী "ওয়ান ফ্লু ওভার দ্য কুকুস নেস্ট" (১৯৭৫) ছবিতে নার্স রেচেড চরিত্রে অভিনয় করে তিনি আন্তর্জাতিক খ্যাতি অর্জন করেন। এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কার, বাফটা পুরস্কার ও গোল্ডেন গ্লোব পুরস্কার অর্জন করেন। অড্রি হেপবার্ন ও লাইজা মিনেলির পর তিনি তৃতীয় অভিনেত্রী যিনি নির্দিষ্ট একটি কাজের জন্য এই তিনটি পুরস্কার অর্জন করেছেন।
তার অন্যান্য উল্লেখযোগ্য চলচ্চিত্রগুলো হল "একসরসিস্ট টু: দ্য হেরেটিক" (১৯৭৭), "ব্রেইনস্ট্রর্ম" (১৯৮৩), "ফায়ারস্টার্টার" (১৯৮৪), "ফ্লাওয়ার ইন দি অ্যাটিক" (১৯৮৭), "টু ডেজ ইন দ্য ভ্যালি" (১৯৯৬) ও "ক্রুয়েল ইনটেনশন্স" (১৯৯৯)। তার কর্মজীবনের পরবর্তীকালে তিনি টেলিভিশনে কাজ করেন। তিনি "স্টার ট্রেক: ডিপ স্পেস নাইন" (১৯৯৩-১৯৯৯) ধারাবাহিকে উইন অ্যাডামি চরিত্রে অভিনয় করেন, এবং "পিকেট ফেঞ্চেস" (১৯৯৬) ও "জোয়ান অব আর্কাডিয়া" (২০০৪) ধারাবাহিকে অতিথি চরিত্রে অভিনয় করেন প্রাইমটাইম এমি পুরস্কারে মনোনীত হন। তিনি ২০১১-১২ সালে শোটাইম টেলিভিশনের "শেমলেস" ধারাবাহিক ফ্র্যাঙ্ক গ্যালাঘার ভূমিকায় এবং নেটফ্লিক্সের "গার্লসবস" (২০১৭) ধারাবাহিকে রোজি ভূমিকায় অভিনয় করেন।
ভিভিয়েন মার্চেন্ট
ভিভিয়েন মার্চেন্ট (; জন্ম: অ্যাডা ব্র্যান্ড থম্পসন, ২২ জুলাই ১৯২৯ - ৩ অক্টোবর ১৯৮২) ছিলেন একজন ইংরেজ অভিনেত্রী। তিনি ১৯৪২ সালে তার কর্মজীবন শুরু করেন এবং মঞ্চ ও চলচ্চিত্রে তার নাট্যধর্মী চরিত্রের জন্য পরিচিত হয়ে ওঠেন। ১৯৫৬ সালে তিনি নাট্যকার হ্যারল্ড পিন্টারকে বিয়ে করেন। তিনি পিন্টার রচিত একাধিক মঞ্চনাটকে অভিনয় করেছেন।
মার্চেন্ট ১৯৫০-এর দশক থেকে ১৯৭০-এর দশক পর্যন্ত সফল অভিনেত্রী ছিলেন। তিনি ১৯৬৪ সালে শ্রেষ্ঠ অভিনেত্রী বিভাগে বাফটা টিভি পুরস্কার অর্জন করেন। "আলফি" (১৯৬৬) চলচ্চিত্রে তার কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারে মনোনীত হন এবং সবচেয়ে সম্ভাবনাময় নবাগত বিভাগে বাফটা পুরস্কার অর্জন করেন। ১৯৬৭ সালে তিনি ব্রডওয়ে মঞ্চে পিন্টারের "দ্য হোমকামিং" মঞ্চনাটকে অভিনয় করে টনি পুরস্কারের মনোনয়ন লাভ করেন। তার অভিনীত অন্যান্য চলচ্চিত্রসমূহ হল "অ্যাক্সিডেন্ট" (১৯৬৭), "দি অফেন্স" (১৯৭২), "ফ্রেঞ্জি" (১৯৭২), "দ্য হোমকামিং" (১৯৭৩) ও "দ্য মেইডস" (১৯৭৫)। বিবাহবিচ্ছেদের পর হতাশা ও মদ্যাসক্তির কারণে তিনি ১৯৮২ সালে মারা যান।
আবু মুহাম্মদ ইউনুস আলী
চলনবিলের ভাষা সংগ্রমাী আবু মুহাম্মদ ইউনুস আলী।
চলনবিল পাবনার একজন গুনীজন ব্যাক্তিত্ব আবু মুহাম্মদ ইউনুস আলী এম এলএ (১৯৫৪-১৯৫৮)।
তিনি ১৯২৩ সালের ২৩ মার্চ পাবনা জেলার ভাঙ্গুড়া উপজেলার দক্ষিণ সারুটিয়া গ্রামের ঐতিহ্যবাহী একটি রাজনৈতিক পরিবারে জন্মগ্রহণ করেন।
বঙ্গবন্ধুর কলকাতার ইসলামীয়া কলেজের বেকার হোষ্টেলের রুমমেট ছিলেন তিনি, বায়ান্নর ভাষাসংগ্রামী, যুক্তফ্রন্টের নির্বাচিত প্রাদেশিক পরিষদ সদস্য, মুক্তিযুদ্ধের অন্যতম সংগঠক, যুদ্ধাহত মুক্তিযোদ্ধা, পাবনার ভাঙ্গুড়া-চাটমোহর-ফরিদপুর আসনে আওয়ামী লীগের একজন নেতা ছিলেন আবু মুহাম্মদ ইউনুস আলী; ইউনুস এমএলএ হিসেবেও পরিচিত ছিলেন।
১৯৫৪ সালের যুক্তফ্রন্ট নির্বাচনে তাঁর নির্বাচনী এলাকা ছিল পাবনা সদর উত্তর (চাটমোহর- ভাঙ্গুড়া-ফরিদপুর- আটঘরিয়া।
তিনি ২০০৫ সালের ১৪ ফেব্রুয়ারী মৃত্যুবরণ করেন।
লক্ষ্য সেন
লক্ষ্য সেন (জন্ম: ১৬ই আগস্ট ২০০১) একজন ভারতীয় ব্যাডমিন্টন প্লেয়ার । সেন জন্মগ্রহণ করেন, আলমোরাতে, একটি ব্যাডমিন্টন পরিবারে। তার বাবা ডি কে সেন একজন ভারতীয় কোচ ও তার ভাই চিরাগ সেন একজন আন্তর্জাতিক ব্যাডমিন্টন খেলোয়াড় । প্রকাশ পাড়ুকোন ব্যাডমিন্টন একাডেমীতে প্রশিক্ষিত লক্ষ্য তরুণ বয়সেই একজন উজ্জ্বল প্রতিভা হিসাবে প্রতিষ্ঠিত হন। ২০১৬ সালে জুনিয়র ব্যাডমিন্টন সার্কিটে খুব ভালো ফল করেন লক্ষ্য।বিডব্লউএফ বিশ্ব জুনিয়র র‍্যাঙ্কিং অনুযায়ী ফেব্রুয়ারি ২০১৭ সালে প্রথম স্থান অধিকার করেন তিনি।জুনিয়র সেন এছাড়াও সিনিয়র আন্তর্জাতিক পর্যায়ে প্রতিদ্বন্দ্বিতা করতে সক্ষম এবং ২০১৬ সালে ইন্ডিয়া আন্তর্জাতিক সিরিজ টুর্নামেন্ট  পুরুষদের একক শিরোনাম জয়লাভ করেন।২০১৮ এশিয়ান জুনিয়র চ্যাম্পিয়নশিপে শীর্ষ বাছাই বিশ্ব নং ১ কুনলাভুত ভিতিদসার্ন কে পরাজিত করে চ্যাম্পিয়ন হন সেন।
"ছেলেদের' একক"
"পুরুষদের সিঙ্গলস"
মুর্শিদাবাদ বিধানসভা কেন্দ্র
মুর্শিদাবাদ (বিধানসভা কেন্দ্র) ভারতীয় রাজ্য পশ্চিমবঙ্গের মুর্শিদাবাদ জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে, ৬৪ নং মুর্শিদাবাদ বিধানসভা কেন্দ্রটি মুর্শিদাবাদ পৌরসভা, জিয়াগঞ্জ আজিমগঞ্জ পৌরসভা মুর্শিদাবাদ জিয়াগঞ্জ সমষ্টি উন্নয়ন ব্লক এর অন্তর্গত।
মুর্শিদাবাদ বিধানসভা কেন্দ্রটি ১১ নং মুর্শিদাবাদ লোকসভা কেন্দ্রের অন্তর্গত।
২০১১ সালের নির্বাচনে, কংগ্রেসের শাওনি সিংহ রায় তার নিকটতম প্রতিদ্বন্দ্বী ফরওয়ার্ড ব্লকের বিভাস চক্রবর্তীকে পরাজিত করেন।
২০০৬ সালের বিধানসভা নির্বাচনে, ফরওয়ার্ড ব্লকের বিভাস চক্রবর্তী মুর্শিদাবাদ কেন্দ্র থেকে জয়লাভ করেন তার নিকটতম প্রতিদ্বন্দ্বী আইপিএফবি জয়ন্ত রায়কে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে ফরওয়ার্ড ব্লকের ছায়া ঘোষ নির্দলের আবদুল মান্নান হোসেনকে পরাজিত করেন। ১৯৯৬ সালে নির্দলের মাজাম্মেল হক কংগ্রেসের আব্দুল ওহাব মণ্ডলকে পরাজিত করেন, ফরওয়ার্ড ব্লকের ছায়া ঘোষ ১৯৯১ সালে কংগ্রেসের আসাক আলীকে পরাজিত করেন। কংগ্রেসের আবদুল মান্নান হোসেন ১৯৮৭ সালে নির্দলের মদন মোহন রায়কে পরাজিত করেন। ফরওয়ার্ড ব্লকের ছায়া ঘোষ ১৯৮২ সালে আইসিএসের দীদার বক্সীকে পরাজিত করেন এবং ১৯৭৭ সালে জনতা পার্টির সৈয়দ নবাব জানি মির্জা পরাজিত করেন।
১৯৭২ , ১৯৭১ এবং ১৯৬৯ সালে কংগ্রেসের মহম্মদ ইদ্রিস আলী জয়ী হন। কংগ্রেসের এস.কে. এ. মির্জা ১৯৬৭ সালে জয়ী হন। নির্দলের বীরেন্দ্র নারায়ণ রায় ১৯৬২ সালে জয়ী হন। কংগ্রেসের দুর্গাপদ সিংহ ১৯৫৭ সালে জয়ী হন এবং স্বাধীন ভারতের প্রথম নির্বাচন ১৯৫১ সালে জয়ী হন।
কৃষ্ণনগর সাধারণ গ্রন্থাগার
কৃষ্ণনগর সাধারণ গ্রন্থাগার হল নদীয়া জেলার প্রাচীনতম ও ঐতিহ্যশালী গ্রন্থাগার। ১৮৫৬ সালে কৃষ্ণনগর শহরে এই গ্রন্থাগার প্রতিষ্ঠিত হয়।
প্রাথমিকভাবে কৃষ্ণনগর সরকারী কলেজে জেলার শিক্ষানুরাগীদের নাগরিক সভায় একটি গ্রন্থাগার তৈরীর সিদ্ধান্ত হয়। এই সভায় উপস্থিত ছিলেন ইয়ং বেঙ্গল প্রভাবিত প্রগতিশীল চিন্তায় উদ্বুদ্ধ মহারাজা শ্রীশচন্দ্র রায়, জেলা বিদ্যালয় পরিদর্শক হজসন প্র্যাট, বাবু রামলোচন ঘোষ প্রমুখ। গ্রন্থাগারটি ১৮৫৬ সালের ১ জুলাই প্রতিষ্ঠিত হয় ও প্রথম নামকরণ হয় দ্য কৃষ্ণনগর পাবলিক লাইব্রেরী অ্যান্ড রিডিং ক্লাব (The Krishnagar Public Library and Reading Club)। তদানীন্তন বৃটিশ সরকারী আধিকারিক, শিক্ষিত ও বিত্তশালী স্বদেশীয় মানুষজন এর সদস্য হন। ১৯০৫ সালে বঙ্গভঙ্গ আন্দোলন, সশস্ত্র বিপ্লবী আন্দোলন, স্বাধীনোত্তর খাদ্য আন্দোলন এবং নানা সামাজিক-সাংস্কৃতিক কর্মকান্ডের সাথে এই গ্রন্থাগারটি জড়িত ছিল। নদীয়া জেলার মুক্তিকামী আন্দোলনের কেন্দ্র হিসেবে এই গ্রন্থাগার ও সংলগ্ন টাউন হল ময়দানে বিভিন্ন সময় পদার্পন করেছেন বাঘা যতীন, অনন্তহরি মিত্র, বসন্ত বিশ্বাস, দ্বিজেন্দ্রলাল রায়, কাজী নজরুল ইসলাম, হেমন্তকুমার সরকার, বিজয়লাল চট্টোপাধ্যায়, শিবরাম গুপ্ত, তারকদাস বন্দ্যোপাধ্যায়, অমৃতেন্দু মুখোপাধ্যায় প্রমুখেরা। জাতীয় স্তরের নেতাদের মধ্যে সুভাষচন্দ্র বসু, রাজেন্দ্র প্রসাদ, মদনমোহন মালব্য, সুরেন্দ্রনাথ বন্দ্যোপাধ্যায়, বিপিনচন্দ্র পাল, স্যার আশুতোষ মুখোপাধ্যায়, ডাঃ বিধানচন্দ্র রায়, জ্যোতি বসু সহ বহু রাজনৈতিক ব্যক্তিত্ব সাধারণ গ্রন্থাগারের মাঠে বক্তৃতা করে গেছেন।
অষ্টমনিষা ইউনিয়ন
অষ্টমনিষা ইউনিয়ন পাবনা জেলার ভাঙ্গুড়া উপজেলায় অবস্থিত। অষ্টমনিষা ইউনিয়ন পরিষদের কার্যালয় উপজেলার "অষ্টমনিষা উচ্চ বিদ্যালয় স্কুল মাঠের পশ্চিম পাশে অবস্থিত। এই ইউনিয়নের চেয়ারম্যান "মোঃ আয়নুল হক"
মেথিজেস দ্য লিজট
মেথিজেস দ্য লিজট (; জন্ম ১২ আগষ্ট ১৯৯৯) হলেন একজন ডাচ্ পেশাদার ফুটবলার যিনি ডাচ্ ফুটবল ক্লাব এজাক্স-এর হয়ে, একজন সেন্ট্রে-ব্যাক হিসেবে খেলে থাকেন।
দ্য লিজট হলেন, জনপ্রিয় ডাচ্ ফুটবল ক্লাব এএফসি এজাক্স-এর একজন তরুন খেলোয়াড়, যখন তার বয়স ছিলো মাত্র ৯ বছর তখন তিনি এই একাডেমীতে যোগ দেন। ২০১৬ সালের ৮ই আগষ্ট মাসে, তিনি নেদারল্যান্ডসের দ্বিতীয় সারির লিগ এরস্টে ডিভিসি-এ লিগের আরেক দল এফসি এম্মেন-এর বিপক্ষে খেলার মাধ্যমে পেশাদার ফুটবলে অভিষিক্ত হন, উক্ত খেলাটিতে তিনি পুরো সময় জুড়ে মাঠে ছিলেন। ২১শে সেপ্টেম্বর, দ্য লিজট আরেক ডাচ্ ফুটবল ক্লাব উইলেম II-এর বিপক্ষে তার ক্লাব এজাক্সের জেষ্ঠ দলের হয়ে কাপ চ্যাম্পিয়নশিপ খেলায় অভিষিক্ত হন। দ্য লিজট ম্যাচটির ২৫তম মিনিটে একটি কর্নার থেকে গোল করেন, যেটি তাকে আরেক ডাচ্ খেলোয়াড় ক্লারেন্স সিডোর্ফ-এর পেছনে সর্বকালের দ্বিতীয় কোন কনিষ্ঠ গোলদাতা বানিয়ে দেয়। এজাক্স খেলাটিতে ৫-০ গোল ব্যবধানে জয়লাভ করে। ২০১৬ সালের ২৪শে অক্টোবর, এজাক্স তাদের টুইটার পেজের মাধ্যমে ঘোষণা করে যে, দ্য লিজটকে তাদের জেষ্ঠ একাদশে উন্নিত করা হয়েছে।
২০১৭ সালের ২৫শে মার্চ, তিনি তার ক্লাব এজাক্স-এর হয়ে মাত্র দুটি লিগ খেলায় অংশগ্রহণ করার পরেও, দ্য লিজট নেদারল্যান্ডস জাতীয় দল-এর হয়ে বুলগেরিয়ার বিপক্ষে বিশ্বকাপ বাছাই পর্বের ম্যাচে অভিষেক হয়, যেখানে তারা ২-০ ব্যবধানে হেরে যায়, যেটি তাকে ১৯৩১ সালে তার স্বদেশী খেলোয়াড় "মেওক ওয়েবার" এর পর নবীনতম হল্যান্ডের কোন অভিষিক্ত খেলোয়াড় বানিয়ে দেয়।
ধড়ক
ধড়ক (অনুবাদ:হৃদস্পন্দন; হিন্দি উচ্চারণ: [d̪əʱɽək]) একটি ২০১৮ সালের হিন্দি ভাষার দুঃখজনক প্রেমের ভারতীয় চলচ্চিত্র। ছবিটির পরিচালক হলেন শশাঙ্ক খাইতান এবং ধর্ম প্রোডাকশন ও জি স্টুডিও প্রযোজিত ছবিটির মুখ্য চরিত্রে জাহ্নবী কাপুর এবং ঈশান খট্টর অভিনয় করেছেন। এই ছবিটি ২০১৬ সালের মারাঠি ভাষার চলচ্চিত্র সাইরাতের একটি পুনঃনির্মান। "ধড়ক", যা মূলত ৬ জুলাই ২০১৮ সালে মুক্তি নির্ধারিত ছিল, পরে তা স্থগিত হয় এবং ছবিটির বিশ্বব্যাপী মুক্তি ঘটে ২০ জুলাই ২০১৮ সালে। ধড়ক সমালোচকদের কাছ থেকে নেতিবাচক সমালোচনা পায়। ছবি থেকে বর্ণ বৈষম্যমূলক চিত্রনাট্য মুছে ফেলে দেওয়ার জন্য এবং সাইরাতের একটি দুর্বল পুনঃনির্মান হওয়ার জন্য এটি সমালোচিত হয়েছিল।
চলচ্চিত্রটি ঘোষণা করা হয়, যখন চলচ্চিত্রের প্রযোজক করন জোহর ১৫ নভেম্বর ২০১৭ সালে এই ছবিটির তিনটি পোস্টার উন্মোচন করেন। পরবর্তী দিনে তিনি আরেকটি পোস্টার প্রকাশ করেন। ২০১৭ সালের ১ ডিসেম্বর উদয়পুরের প্রধান ফটোগ্রাফি শুরু হয়। ২০১৮ সালের ১১ জুন চলচ্চিত্রটির ট্রেলার মুক্তি পায়।
ফিলিপ সিমোর হফম্যান
ফিলিপ সিমোর হফম্যান (২৩ জুলাই ১৯৬৭ - ২ ফেব্রুয়ারি ২০১৪) ছিলেন একজন মার্কিন অভিনেতা, পরিচালক ও প্রযোজক। তিনি পার্শ্ব ও চরিত্র অভিনেতা হিসেবে তার বিচিত্রধর্মী কাজের জন্য সুপরিচিত। তিনি ১৯৯০-এর দশকের শুরু থেকে ২০১৪ সাল তার মৃত্যু পর্যন্ত অসংখ্য চলচ্চিত্র, টেলিভিশন ও মঞ্চনাটকে অভিনয় করেছেন। চলচ্চিত্রে তার কাজের স্বীকৃতি হিসেবে তিনি একটি করে একাডেমি পুরস্কার, গোল্ডেন গ্লোব পুরস্কার, বাফটা পুরস্কার ও স্ক্রিন অ্যাক্টরস গিল্ড পুরস্কার অর্জন করেন।
কিশোর বয়সেই মঞ্চনাটকে আকৃষ্ট হয়ে হফম্যান নিউ ইয়র্ক বিশ্ববিদ্যালয়ের টিশ স্কুল অব দ্য আর্টসে অভিনয় বিষয়ে পড়াশুনা করেন। তিনি ১৯৯১ সালে "ল অ্যান্ড অর্ডার" টেলিভিশন ধারাবাহিকে অভিনয়ের মধ্য দিয়ে পর্দায় কর্মজীবন শুরু করেন এবং ১৯৯২ সাল থেকে চলচ্চিত্রে কাজ করা শুরু করেন। তিনি "বুগি নাইটস" (১৯৯৭), "হ্যাপিনেস" (১৯৯৮), "প্যাচ অ্যাডামস" (১৯৯৮), "দ্য বিগ লেবভ্‌স্কি" (১৯৯৮), "ম্যাগনোলিয়া" (১৯৯৯), "দ্য ট্যালেন্টেড মিস্টার রিপলি" (১৯৯৯), "অলমোস্ট ফেমাস" (২০০০), "পাংক-ড্রাংক লাভ" (২০০২), ও "অ্যালং কেম পলি" (২০০৪) ছবিতে পার্শ্ব ভূমিকায় অভিনয় করে খ্যাতি অর্জন করেন। তিনি মাঝে মাঝে কেন্দ্রীয় চরিত্রেও কাজ করেন। "ক্যাপোট" (২০০৫) ছবিতে লেখক ট্রুম্যান ক্যাপোট" চরিত্রে অভিনয় করে তিনি শ্রেষ্ঠ অভিনেতার জন্য একাডেমি পুরস্কারসহ একাধিক পুরস্কার অর্জন করেন। তার কর্মজীবনের ব্যপ্তি বিস্তৃত হতে থাকে এবং তিনি "চার্লি উইলসন্‌স ওয়ার" (২০০৭) ছবিতে সিআইএ অফিসার, "ডাউট" (২০০৮) ছবিতে পেডোফিলিয়ার জন্য অভিযুক্ত যাজক, ও "দ্য মাস্টার" (২০১২) ছবিতে সায়েন্টোলজি-ধরনের আন্দোলনের নেতা চরিত্রে অভিনয় করে আরও তিনটি একাডেমি পুরস্কারের মনোনয়ন লাভ করেন।
১৯৯৫ সালে তিনি অফ-ব্রডওয়ে লাবাইরিন্থ থিয়েটার কোম্পানিতে যোগ দেন। সেখানে তিনি মঞ্চনাটক পরিচালনা ও প্রযোজনার পাশাপাশি অসংখ্য নাটকে অভিনয় করেন। ব্রডওয়েতে "ট্রু ওয়েস্ট" (২০০০), "লং ডেস জার্নি ইনটু নাইট" (২০০৩) ও "ডেথ অব আসেলস্‌ম্যান" (২০১২) মঞ্চনাটকে অভিনয় করে তিনি তিনবার টনি পুরস্কারে মনোনীত হন।
বাসবী নন্দী
বাসবী নন্দী (৫ ডিসেম্বর ১৯৩৯ - ২৩ জুলাই ২০১৮) একজন বাঙ্গালি চলচ্চিত্র অভিনেত্রী। বনপলাশীর পদাবলী চলচ্চিত্রে অভিনয়ের জন্য তিনি ১৯৭৪ সালে বেঙ্গল ফিল্ম জার্নালিস্ট’স অ্যাসোসিয়েশন থেকে শ্রেষ্ঠ সহ-অভিনেত্রীর পুরস্কার পুরস্কার পান।
বাসবী নন্দীর জন্ম ১৯৩৯ সালে। তাঁর বাবা বি.এল. নন্দী ঢাকায় একজন সুপরিচিত ডাক্তার ছিলেন। নন্দী কলকাতার ইউনাইটেড মিশনারি গার্লস হাই স্কুলের গণ্ডি পেরিয়ে আশুতোষ কলেজ থেকে আইএ পাস করেন।
ছোটবেলা থেকেই গান ও ধ্রুপদী নৃত্যে তাঁর আগ্রহ ছিল। সতীনাথ মুখোপাধ্যায় আর উৎপলা সেনের কাছে তিনি বাংলা গানের তালিম নেন। তিনি ছিলেন গোবিন্দন কুট্টির ছাত্রী। তিনি আধুনিক বাংলা গান এবং রবীন্দ্র সঙ্গীতের উপর নিজের সঙ্গীত রেকর্ড প্রকাশ করেছিলেন। এছাড়া তিনি কয়েকটি চলচ্চিত্রে প্লেব্যাক গায়িকা হিসেবে গান করেন।
১৯৫৮ সালে ‘যমালয়ে জীবন্ত মানুষ’ চলচ্চিত্রে অভিনয়ের মাধ্যমে তাঁর অভিষেক ঘটে। উত্তম কুমারের নায়িকা হিসেবেও বেশ কিছু চলচ্চিত্রে অভিনয় করেছেন তিনি।
কলকাতার সব কটি মঞ্চেই অভিনয় করেন বাসবী নন্দী। স্টার থিয়েটারে ‘কারাগার’ (১৯৬২), রঙমহলে ‘সেইম-সাইড’ (১৯৬৮/৬৯), বিজন থিয়েটারে ‘শ্রীমতী ভয়ঙ্করী’ (১৯৮০) তাঁর উল্লেখযোগ্য নাটক।তিনি ২৩ জুলাই ২০১৮ সালে হৃদরোগে আক্রান্ত হয়ে মারা যান।
২০১৮ এশিয়া কাপ বাছাইপর্ব
২০১৮ এশিয়া কাপ বাছাইপর্ব একটি ক্রিকেট প্রতিযোগিতা যা সেপ্টেম্বর ২০১৮ তে ভারতে অনুষ্ঠিত হবে। এটি ২০১৮ এশিয়া কাপের বাছাইপর্ব।এই দলগুলো প্রতিযোগিতায় খেলবে:
গুপ্তিপাড়ার রথযাত্রা
গুপ্তিপাড়ার রথযাত্রা বাংলার রথযাত্রা গুলোর মধ্যে অন্যতম বিখ্যাত রথ যাত্রা। নানা মতভেদ থাকলেও ১৭৪০ সালে এই রথ উত্‍সব শুরু করেন মধুসুদানন্দ। ভান্ডার লুট গুপ্তিপাড়ার রথের এক অনন্য বৈশিষ্ট্য। পুরীর রথের সঙ্গে গুপ্তিপাড়ার রথের পার্থক্য হল, পুরীর রথকে জগন্নাথ দেবের রথ বলে। আর গুপ্তিপাড়ার রথকে বলে বৃন্দাবন জীউর রথ। গুপ্তিপাড়ার রথের বৈশিষ্ঠ হল, উল্টো রথের দিন এখানে ভান্ডার লুট হয়। ভারতবর্ষের কোথাও এই ভান্ডার লুট হয়না।
অন্য জায়গায় মতন এই দিন জগন্নাথ দেব তাঁর মাসির বাড়িতে সকল মানুষের অন্তরালে বন্ধ ঘরে থাকেন। এই দিন জগন্নাথ দেবকে অনবদ্য নিরামিষ ভোগ দেওয়া হয়। জগন্নাথের মাসির বাড়িতে ৫২টি লোভনীয় পদে প্রায় ৪০ কুইন্টাল খাবারের "'ভাণ্ডার লুট" পালন হয়।
কথিত আছে লক্ষ্মীর সঙ্গে মন কষাকষি হওয়ায় জগন্নাথ লুকিয়ে মাটিতে এসে আশ্রয় নেয়। সেখানে ভাল ভাল খাবার পেয়ে জগন্নাথ মাসির বাড়িতেই থেকে যান। অন্যদিকে লক্ষ্মীর মনে সন্দেহ দানা বাঁধে যে স্বামী বোধহয় পরকীয়ার টানে কোথাও চলে গিয়েছেন। পরে তিনি বৃন্দাবনের কাছে জানতে পারেন যে জগন্নাথ মাসির বাড়িতে আশ্রয় নিয়েছেন। তারপরেই স্বামীকে ফিরিয়ে আনতে লক্ষ্মী লুকিয়ে গিয়ে মাসির বাড়িতে সর্ষে পােড়া ছিটিয়ে আছে। কিন্তু, তাতে কোনো কাজ না হওয়ায় বৃন্দাবন ও কৃষ্ণচন্দ্র লোকজন নিয়ে মাসির বাড়িতে হাজির হন।
সেখানে গিয়ে তারা দেখেন যে ঘরের তিনটি দরজা বন্ধ। তাই লক্ষ্মীর অনুরোধে তার স্বামীকে ফিরিয়ে নিয়ে যাওয়ার জন্য দরজা ভেঙে বৃন্দাবন ও কৃষ্ণচন্দ্র ভেতরে ঢােকেন। ঘরের ভেতরে প্রবেশ করেই তাঁরা দেখতে পান মালসায় করে রকমারি পদের খাবার সাজানাে রয়েছে। ভাল ভাল খাবার চোখের সামনে দেখে তারা সেই সমস্ত মালসা লুট করে নেন। যা ভাণ্ডার লুট নামে সকলের কাছে পরিচিত।
আবার আরেকটি অংশ দাবি, বৃন্দাবন চন্দ্র প্রচুর ধনসম্পত্তি ছিল। রাজা তার রাজ্যের শক্তিমানদের চিহ্নিত করার জন্য এই ভান্ডার লুটের আয়োজন করেছেন। যারা বেশি সংখ্যায় ভাণ্ডার লুট করে তাদের বৃন্দাবন চন্দ্র তাঁর মন্দির পাহারার দায়িত্বে নিয়ােগ করতেন।
তবে প্রথা চালুর কারণ নিয়ে দ্বিমত থাকলেও প্রাচীন সেই রীতি মেনে এখনও প্রতিবছর উল্টোরথের আগের দিন মাসির বাড়ির মন্দিরের তিনটি দরজা একসঙ্গে খেলা হয়। ঘরের ভিতর রকমারি খাবারের পদ মালসায় করে সাজানো থাকে। দরজা খেলার পর এই প্রসাদ নেওয়ার জন্য মানুষের মধ্যে হুড়োহুড়ি শুরু হয়ে যায়। এই মালসা ভোগ পাওয়ার জন্য দূরদূরান্ত করে কয়েক হাজার মানুষ উল্টোরথের আগের দিন প্রসাদ পাওয়ার জন্য গুপ্তিপাড়া হাজির হন।
ভান্ডার লুটের জন্য গোবিন্দভোগ চালের খিচুড়ি, বেগুন ভাজা, কুমড়ো ভাজা, ছানার রসা, পায়েস, ক্ষীর, ফ্রায়েড রাইস, মালপোয়া, সন্দেশ, ও রাবড়ি সহ মোট ৫২টি পদে খাবার সহ প্রায় ৫৫০ টি মালসা তৈরি করা হচ্ছে। প্রতিটি মালসা প্রায় ৫ থেকে ৮ কেজি করে খাবার থাকে।
এই কর্ম যজ্ঞের জন্য ১০ জন রাঁধুনি ও ১০ জন হেল্পার সহ মােট ২০ জন রান্নার কাজ করেন। নিয়ম মেনে দুপুর দুটোর আগেই সমস্ত খাবার তৈরি করে মালসায় সাজিয়ে মাসির বাড়িতে রাখা হয়। বিকেল ৩ টায় মাসির বাড়ির দরজা বন্ধ করে দেওয়া হয়।
নাইজেল ব্রায়ার্স
নাইজেল এডউইন ব্রায়ার্স (; জন্ম: ১৫ জানুয়ারি, ১৯৫৫) লিচেস্টারশায়ারের সাউথফিল্ডস এলাকায় জন্মগ্রহণকারী সাবেক ও বিখ্যাত প্রথম-শ্রেণীর ইংরেজ ক্রিকেট তারকা। ১৯৭১ থেকে ১৯৯৫ সময়কালে ঘরোয়া প্রথম-শ্রেণীর ক্রিকেট ও লিস্ট এ ক্রিকেটে লিচেস্টারশায়ারের প্রতিনিধিত্ব করেছেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতে মিডিয়াম-পেস বোলিংয়ে দক্ষ ছিলেন নাইজেল ব্রায়ার্স।
মাত্র ১৬ বছর বয়সে ১৯৭১ সালে প্রথম-শ্রেণীর ক্রিকেটে অভিষেক ঘটে নাইজেল ব্রায়ার্সের। এরফলে তিনি লিচেস্টারশায়ারের পক্ষে সর্বকনিষ্ঠ প্রথম-শ্রেণীর ক্রিকেটারের মর্যাদা লাভ করেন। তবে খেলোয়াড়ী জীবনের শেষদিকেই সম্মাননা লাভে সক্ষমতা দেখিয়েছেন। এ সময় ব্যাটিংয়ের পাশাপাশি দলের অধিনায়কেরও দায়িত্ব পালন করেছেন তিনি। ১৯৯০ সালে তুলনামূলকভাবে দূর্বলমানের লিচেস্টারশায়ার দলের অধিনায়ক হিসেবে ডেভিড গাওয়ারের স্থলাভিষিক্ত হয়েছেন। দায়িত্ব লাভের পর থেকেই বিদ্যালয়ের শিক্ষকের ন্যায় শৃঙ্খলাবোধ আনয়ণে সচেষ্ট হন ও দলের সমীহের পাত্রে পরিণত হন। ১৯৯২ সালে কাউন্টি চ্যাম্পিয়নশীপে লিচেস্টারশায়ার দল মাঝামাঝি স্থানে অবস্থান করে। তবে, গ্রীষ্মের অধিকাংশ সময়ই শিরোপা লাভের অন্যতম দল হিসেবে প্রতিদ্বন্দ্বিতায় অবতীর্ণ হয়েছিল।
এছাড়াও, তাঁর নেতৃত্বে প্রথমবারের মতো দলটি জিলেট কাপের চূড়ান্ত খেলায় পৌঁছতে সক্ষম হয়েছিল। ১৭ কাউন্টির সর্বশেষ দল হিসেবে ১৯৬৩ সালে প্রথম-শ্রেণীর খেলায় অংশগ্রহণ করলেও এটিই প্রথম ছিল। কাউন্টি ক্রিকেটে অসামান্য ক্রীড়াশৈলী প্রদর্শনের স্বীকৃতিস্বরূপে ১৯৯৩ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় অভিষিক্ত হন নাইজেল ব্রায়ার্স।
পরবর্তী তিন মৌসুমেও তাঁর দল বেশ ভালো খেলা প্রদর্শন করে। কিন্তু, ১৯৯৫ মৌসুমের পর তাঁকে অধিনায়কত্ব থেকে প্রত্যাহার করে নেয়া হয়। ফলে আরও কয়েক মৌসুম ব্যাটসম্যান হিসেবে খেলা চালিয়ে যাবার দিকে ঝুঁকে পড়েন। তবে, হাঁটুর আঘাতের কারণে চিকিৎসা করলেও দর্শকের সারিতে তাঁকে অবস্থান করতে হয়। জেমস হুইটেকার নতুন অধিনায়ক হিসেবে তাঁর স্থলাভিষিক্ত হন ও ১৯৯৬ সালে দ্বিতীয়বারের মতো চ্যাম্পিয়নশীপের শিরোপা লাভে সক্ষমতা দেখান। এরপর থেকে তাঁকে আর প্রথম-শ্রেণীর ক্রিকেট খেলতে দেখা যায়নি।
লাটারওয়ার্থ গ্রামার স্কুলে পড়াশোনা শেষ করে বোরা রোড কলেজে অধ্যয়ন করেন।
ক্রিকেট খেলা থেকে অবসর গ্রহণের পর মার্লবোরা কলেজে ক্রিকেট পরিচালক ও ক্রীড় পরিচালক - উভয় দায়িত্বে ছিলেন। বর্তমানে তিনি বার্নসের সেন্ট পলস স্কুলে ক্রীড়া পরিচালক ও ক্রিকেট পরিচালকের দায়িত্বে রয়েছেন।
খবাব
খবাব / ALA-LC: "Khabab"), পূর্বে "আবিব"' নামে পরিচিত ছিল (গ্রীক: Ἔμεσα "Abiba "}}. দারায় গভর্নোরেট অংশ, দামাস্কাস দক্ষিণে দামাস্কাস এর 57 কিলোমিটার (~ 36 মাইল) দক্ষিণে হাউয়ান সমভূমি সিরিয়া তে অবস্থিত একটি শহর, এবং একই সাথে দারায় শহরের দূরত্ব.
তুমানহান উদ্যান
তুমানহান উদ্যান () একটি সর্বসাধারণের জন্য উদ্যান, আর্মেনিয়া ইয়েরেভানের আজাপনিয়াক জেলায় অবস্থিত। এটি হ্রাজদান নদীর উপত্যকায়, হালবাহান স্ট্রিটে, হ্রাজদান সেতু এবং টুমো সেন্টার ফর ক্রিয়েটিভ টেকনোলজির মধ্যবর্তীতে অবস্থিত। এটি ১৯৭০ সালে খোলা হয়েছিল এবং হ্রাজদান নদীর ডান তীরে ৭ হেক্টর এলাকা জুড়ে বিস্তৃত। এটি বিখ্যাত লেখক ও কবি হভহান্স তুমেনহানের নামে নামকরণ করা হয় এবং তাঁর জন্মের শততম বার্ষিকী উপলক্ষে খোলা হয়।
১৯৭৩ সালে তুমেনহানের আনুশের অপেরা দুটি প্রধান চরিত্রের মূর্তি; পার্কের মধ্যে আনাশ ও সারো গড়ে উঠেছিল। ১৯৮৬ সালে, তুমেনহানের কাল্পনিক চরিত্রের আরেকটি মূর্তি লরেটিস সাকো উদ্যান নির্মিত হয়েছিল ইয়েরেভানের শিশুদের খুব আকর্ষণীয় খেলার জায়গা হিসাবে তুমানহান উদ্যান একটি।
ভাসান্যাদম ইউনিয়ন
ভাসান্যাদম বাংলাদেশের রাঙ্গামাটি জেলার অন্তর্গত লংগদু উপজেলার একটি ইউনিয়ন।
ভাসান্যাদম ইউনিয়নের আয়তন ১৭,৯২০ একর (৭২.৫২ বর্গ কিলোমিটার)।
২০১১ সালের পরিসংখ্যান অনুযায়ী ভাসান্যাদম ইউনিয়নের লোকসংখ্যা ১৪,৮০০ জন। এর মধ্যে পুরুষ ৭,৯২৫ জন এবং মহিলা ৬,৮৭৫ জন।
লংগদু উপজেলার দক্ষিণ-পূর্বাংশে ভাসান্যাদম ইউনিয়নের অবস্থান। উপজেলা সদর থেকে এ ইউনিয়নের দূরত্ব নৌপথে প্রায় ১২ কিলোমিটার। এ ইউনিয়নের উত্তরে গুলশাখালী ইউনিয়ন ও বগাচতর ইউনিয়ন; পশ্চিমে বগাচতর ইউনিয়ন, কাপ্তাই হ্রদ ও লংগদু ইউনিয়ন; দক্ষিণে বরকল উপজেলার বরকল ইউনিয়ন এবং পূর্বে বরকল উপজেলার বরকল ইউনিয়ন ও বড় হরিণা ইউনিয়ন অবস্থিত।
ভাসান্যাদম ইউনিয়ন লংগদু উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম লংগদু থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ।
ভাসান্যাদম ইউনিয়নের স্বাক্ষরতার হার ৩৮.৭৯%। এ উপজেলায় ১টি মাধ্যমিক বিদ্যালয়, ১টি মাদ্রাসা, ১টি নিম্ন মাধ্যমিক বিদ্যালয় ও ৬টি প্রাথমিক বিদ্যালয় রয়েছে।
রাঙ্গামাটি জেলা সদর বা লংগদু উপজেলা সদর থেকে ভাসান্যাদম ইউনিয়নে যোগাযোগের একমাত্র মাধ্যম নৌপথ।
ভাসান্যাদম ইউনিয়নের পশ্চিম সীমান্তে রয়েছে কাপ্তাই হ্রদ।
ভাসান্যাদম ইউনিয়নের প্রধান ৪টি হাট-বাজার হল চাইল্লাতলী বাজার, খাগড়াছড়ি বাজার, ঘনমোড় বাজার এবং কাট্টলী বাজার।
এমিল জ্যানিংস
এমিল জ্যানিংস নামে পরিচিত থিওডর ফ্রিডরিখ এমিল জানেনৎস (Theodor Friedrich Emil Janenz, ২৩ জুলাই ১৮৮৪ - ২ জানুয়ারি ১৯৫০) ছিলেন একজন জার্মান অভিনেতা। তিনি উনবিংশ শতাব্দীর বিশের দশকে হলিউডে তার কাজের জন্য প্রসিদ্ধ। তিনি শ্রেষ্ঠ অভিনেতার জন্য একাডেমি পুরস্কার বিজয়ী প্রথম অভিনেতা। এখন পর্যন্ত তিনিই এই বিভাগে পুরস্কার বিজয়ী একমাত্র জার্মান অভিনেতা।
জ্যানিংস পরিচালক এফ. ডব্লিউ. মুর্নাউ ও ইয়োজেফ ফন স্টার্নবের্গের সাথে কাজ করে পরিচিতি অর্জন করেন। তার অভিনীত উল্লেখযোগ্য চলচ্চিত্রসমূহ হল "দ্য ওয়ে অব অল ফ্লেশ" ও "দ্য লাস্ট কমান্ড" (১৯২৮) এবং মারলেনে ডিট্রিশের বিপরীতে "দ্য ব্লু অ্যাঞ্জেল" (১৯৩০)। তিনি পরবর্তীতে নাৎসি প্রচারণাধর্মী কয়েকটি চলচ্চিত্রে অভিনয় করেন এবং "থার্ড রিখ" ছবিতে ব্যর্থ হওয়ার পর অভিনেতা হিসেবে তার কর্মজীবন সমাপ্তির দিকে চলে যায়।
জ্যানিংস ১৮৮৪ সালের ২৩শে জুলাই সুইজারল্যান্ডের রোরশাখে জন্মগ্রহণ করেন। তার পিতা এমিল জানেনৎজ ছিলেন মার্কিন ব্যবসায়ী এবং তার মাতা মার্গারেট (প্রদত্ত নাম: শোয়াব)। তারা দুজনেই জার্মান ছিলেন। জ্যানিংসের জার্মান নাগরিকত্ব ছিল। তিনি যখন খুব ছোট তখন তার পরিবার জার্মান সাম্রাজ্যের লেইপৎসিগে চলে যায় এবং পরে তার পিতার মৃত্যুর পরপর তারা গর্লিৎজে চলে যায়।
জ্যানিংস তার সহশিল্পী লুবিশ্চ ও নেগ্রির পদাঙ্ক অনুসরণ করেন হলিউডে আসেন এবং প্যারামাউন্ট পিকচার্সের সাথে চুক্তিবদ্ধ হয়ে হলিউডে অভিনয় শুরু করেন। তিনি ভিক্টর ফ্লেমিং পরিচালিত "দ্য ওয়ে অব অল ফ্লেশ" চলচ্চিত্র দিয়ে তার হলিউড অভিনয় জীবন শুরু করেন। ছবিটি বর্তমানে হারানো চলচ্চিত্রের তালিকায় যুক্ত হয়েছে। পরের বছর তিনি ইয়োজেফ ফন স্টার্নবের্গের "দ্য লাস্ট কমান্ড" (১৯২৮) চলচ্চিত্রে অভিনয় করেন। এই দুটি চলচ্চিত্রে কাজের জন্য তিনি শ্রেষ্ঠ অভিনেতার জন্য একাডেমি পুরস্কার অর্জন করেন। তিনি এই বিভাগে প্রথম পুরস্কার বিজয়ী। পরবর্তীতে তিনি স্টার্নবের্গের সাথে "স্ট্রিট অব সিন" (১৯২৮) চলচ্চিত্রে কাজ করেন।
১৯৩০ সালে তিনি মারলেনে ডিট্রিশের বিপরীতে "দ্য ব্লু অ্যাঞ্জেল" ছবিতে কাজ করেন, যা ইংরেজি ও জার্মান দুই সংস্করণেই নির্মাণ করা হয়। তিনি পরবর্তীতে নাৎসি প্রচারণাধর্মী কয়েকটি চলচ্চিত্রে অভিনয় করেন এবং "থার্ড রিখ" ছবিতে ব্যর্থ হওয়ার পর অভিনেতা হিসেবে তার কর্মজীবন সমাপ্তির দিকে চলে যায়।
হাল্ট প্রাইজ
আহমেদ আস্কার এবং বারটিল হাল্ট ২০১০ সালে হাল্ট প্রাইজ পোগ্রাম চালু করেন। এটি বার্ষিক এক বছর যাবত চলমান একটি প্রতিযোগিতা। খাদ্য নিরাপত্তা, পানি, শক্তি এবং শিক্ষা এই বিষয় গুলো নিয়ে মুখোমুখি হওয়া সমস্যার সমাধান নিয়ে এই প্রতিযোগিতা। এটি হাল্ট ইন্টারন্যাশনাল বিজনেস ইস্কুল এবং ক্লিনটন গ্লোবাল ইনিশিয়েটিভ এর অংশীদারীত্বে চলমান। বিল ক্লিনটন বিষয়টি নির্ধারণ করে প্রতি বছর সেপ্টেম্বরে বিজয়ী ঘোষনা করে।
২০০৯ সালে অর্থনৈতিক মন্দা চলাকালীন আহমেদ আস্কার তার ব্যাংকিং ব্যবসা ছেড়ে দেন এবং হাল্ট ইন্টারন্যাশনাল ইস্কুলে এমবি শুরু করেন। তিনি এমবি করা কালীন শিক্ষক চক্ কেন কর্তৃক 'একটি শিশু একটি ল্যাপটপ' লেকচার শুনে আস্কার প্রথম সামাজিক উদ্যেগে পরিচিত হন এবং তিনি হাল্ট প্রাইজ পোগ্রামের ধারনা করেন। ২০১৩ সালের মধ্যে প্রতিযোগিতায় ১০০০০ এমবিএ এবং স্নাতক শিক্ষার্থী আবেদন করেন।
১.* হাল্ট প্রাইজের ওয়েব সাইট
ভ্যান হেফলিন
এমেট ইভান "ভ্যান" হেফলিন জুনিয়র (Emmett Evan "Van" Heflin Jr.; ১৩ ডিসেম্বর ১৯০৮ - ২৩ জুলাই ১৯৭১) ছিলেন একজন মার্কিন মঞ্চ, বেতার ও চলচ্চিত্র অভিনেতা। চলচ্চিত্র কর্মজীবনে তিনি বেশির ভাগ সময় চরিত্রে অভিনেতা হিসেবে কাজ করেছেন, তবে চল্লিশের দশকে তিনি প্রধান চরিত্রেও কাজ করেছেন। হেফলিন "জনি ইগার" (১৯৪২) ছবিতে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কার অর্জন করেন। তার অন্যান্য উল্লেখযোগ্য চলচ্চিত্র হল "শেন" (১৯৫৩), "থ্রি: টেন টু ইয়োমা" (১৯৫৭) ও "গানম্যান্‌স ওয়াক" (১৯৫৮)।
হেফলিন ১৯০৮ সালের ১৩ই ডিসেম্বর ওক‌লাহোমার ওয়াল্টার্সে জন্মগ্রহণ করেন। তার পিতা এমেট ইভান হেফলিন ছিলেন একজন দন্ত চিকিৎসক এবং মাতা ফ্যানি ব্লিকার (জন্মনাম: শিপি)। তিনি আইরিশ ও ফরাসি বংশোদ্ভূত। হেফলিনের বোন ডেটাইম এমি পুরস্কারে মনোনীত অভিনেত্রী ফ্রান্সেস হেফলিন। তিনি সুরকার সল কাপলানকে বিয়ে করেন। হেফলিন ওকলাহোমা সিটির ক্লাসেন হাই স্কুলে পড়াশুনা করেন। অন্য একটি সূত্রে বলা হয় তিনি লং বিচ পলিটেকনিক হাই স্কুলে পড়াশুনা করেন। তিনি ১৯৩২ সালে ওক‌লাহোমা বিশ্ববিদ্যালয় থেকে স্নাতক ডিগ্রি অর্জন করেন। ইয়েল বিশ্ববিদ্যালয় থেকে তিনি নাট্যকলা বিষয়ে স্নাতকোত্তর ডিগ্রি অর্জন করেন।
হেফলিন ১৯২০-এর দশকের শেষের দিকে ব্রডওয়ে মঞ্চে তার অভিনয় জীবন শুরু করেন। তিনি "মিস্টার মানিপেনি" (১৯২৮), "দ্য ব্রাইড অব টরজকো" (১৯৩৪), "দ্য নাইট রিমেম্বারস" (১৯৩৪), "মিড-ওয়েস্ট" (১৯৩৬) ও "এন্ড অব সামার" (১৯৩৬) মঞ্চনাটকে অভিনয় করনে। পরবর্তীকালে তিনি আরকেও রেডিও পিকচার্সের সাথে চলচ্চিত্রে অভিনয়ের জন্য চুক্তিবদ্ধ হন। তার অভিনীত প্রথম চলচ্চিত্র "আ ওম্যান রেবেলস" (১৯৩৬)-এ তিনি ক্যাথরিন হেপবার্নের বিপরীতে কাজ করেন। তিনি পরবর্তীতে প্রেস্টন ফস্টার ও জিন মুইরের সাথে "দ্য আউটক্যাস্টস অব পোকার ফ্ল্যাট" (১৯৩৭) এবং চেস্টার মরিসের "ফ্লাইট ফ্রম গ্লোরি" (১৯৩৭) ছবিতে মদ্যপ পাইলট চরিত্রে অভিনয় করেন।
তিনি "ব্যাক ডোর টু হেভেন" (১৯৩৯) ছবিতে পার্শ্ব চরিত্রে কাজ করেন। একই বছর তিনি ব্রডওয়ে মঞ্চে ফিরে যান এবং ক্যাথরিন হেপবার্ন, জোসেফ কটেন ও শার্লি বুথের সাথে "দ্য ফিলাডেলফিয়া স্টোরি" মঞ্চনাটকে কাজ করেন, যার ৪১৭ বার মঞ্চস্থ হয়।
বগাচতর ইউনিয়ন
বগাচতর বাংলাদেশের রাঙ্গামাটি জেলার অন্তর্গত লংগদু উপজেলার একটি ইউনিয়ন।
বগাচতর ইউনিয়নের আয়তন ১৫,৩৬০ একর (৬২.১৬ বর্গ কিলোমিটার)।
২০১১ সালের পরিসংখ্যান অনুযায়ী বগাচতর ইউনিয়নের লোকসংখ্যা ১৭,০৪৩ জন। এর মধ্যে পুরুষ ৮,৯২২ জন এবং মহিলা ৮,১২১ জন।
লংগদু উপজেলার পূর্বাংশে বগাচতর ইউনিয়নের অবস্থান। উপজেলা সদর থেকে এ ইউনিয়নের দূরত্ব নৌপথে প্রায় ৮ কিলোমিটার। এ ইউনিয়নের উত্তরে গুলশাখালী ইউনিয়ন; পূর্বে ও দক্ষিণে ভাসান্যাদম ইউনিয়ন এবং পশ্চিমে কাপ্তাই হ্রদ, লংগদু ইউনিয়ন ও মাইনীমুখ ইউনিয়ন অবস্থিত।
বগাচতর ইউনিয়ন লংগদু উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম লংগদু থানার আওতাধীন। এটি জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ৭টি মৌজায় বিভক্ত। এ ইউনিয়নের গ্রামগুলো হল:
বগাচতর ইউনিয়নের স্বাক্ষরতার হার ৩২.৬৬%। এ উপজেলায় ১টি মাধ্যমিক বিদ্যালয়, ১টি দাখিল মাদ্রাসা ও ১১টি প্রাথমিক বিদ্যালয় রয়েছে।রাঙ্গামাটি জেলা সদর বা লংগদু উপজেলা সদর থেকে বগাচতর ইউনিয়নে যোগাযোগের একমাত্র মাধ্যম নৌপথ।
বগাচতর ইউনিয়নের পশ্চিম সীমান্তে রয়েছে কাপ্তাই হ্রদ।
বগাচতর ইউনিয়নের প্রধান ৬টি হাট-বাজার হল বৈরাগী বাজার, নতুন বাজার, রাঙ্গীপাড়া বাজার, গাউছপুর বাজার, ফোরের মুখ বাজার এবং ব্রীজ ঘাট বাজার।
গুলশাখালী ইউনিয়ন
গুলশাখালী বাংলাদেশের রাঙ্গামাটি জেলার অন্তর্গত লংগদু উপজেলার একটি ইউনিয়ন।
গুলশাখালী ইউনিয়নের আয়তন ১২,৫৬০ একর (৫০.৮৩ বর্গ কিলোমিটার)।
২০১১ সালের পরিসংখ্যান অনুযায়ী গুলশাখালী ইউনিয়নের লোকসংখ্যা ৯,৫৪০ জন। এর মধ্যে পুরুষ ৪,৯৫৮ জন এবং মহিলা ৪,৫৮২ জন।
লংগদু উপজেলার উত্তর-পূর্বাংশে গুলশাখালী ইউনিয়নের অবস্থান। উপজেলা সদর থেকে এ ইউনিয়নের দূরত্ব নৌপথে প্রায় ৮ কিলোমিটার। এ ইউনিয়নের দক্ষিণে ভাসান্যাদম ইউনিয়ন ও বগাচতর ইউনিয়ন; পশ্চিমে কাপ্তাই হ্রদ, লংগদু ইউনিয়ন, মাইনীমুখ ইউনিয়ন, কালাপাকুজ্যা ইউনিয়ন ও বাঘাইছড়ি উপজেলার আমতলী ইউনিয়ন; উত্তরে বাঘাইছড়ি উপজেলার আমতলী ইউনিয়ন ও বরকল উপজেলার বড় হরিণা ইউনিয়ন এবং পূর্বে বরকল উপজেলার বড় হরিণা ইউনিয়ন অবস্থিত।
গুলশাখালী ইউনিয়ন লংগদু উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম লংগদু থানার আওতাধীন। এটি জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ।
ওয়ার্ডভিত্তিক এ ইউনিয়নের গ্রামগুলো হল:
গুলশাখালী ইউনিয়নের স্বাক্ষরতার হার ৩১.০৫%। এ উপজেলায় ১টি কলেজ, ১টি মাধ্যমিক বিদ্যালয় ও ৫টি প্রাথমিক বিদ্যালয় রয়েছে।
রাঙ্গামাটি জেলা সদর বা লংগদু উপজেলা সদর থেকে গুলশাখালী ইউনিয়নে যোগাযোগের একমাত্র মাধ্যম নৌপথ।
গুলশাখালী ইউনিয়নের পশ্চিম সীমান্তে রয়েছে কাপ্তাই হ্রদ। এছাড়া রয়েছে গুলশাখালী খাল।
গুলশাখালী ইউনিয়নের প্রধান ৩টি হাট-বাজার হল গুলশাখালী বাজার, চৌমুহনী বাজার এবং রাজনগর বাজার।
কালাপাকুজ্যা ইউনিয়ন
কালাপাকুজ্যা বাংলাদেশের রাঙ্গামাটি জেলার অন্তর্গত লংগদু উপজেলার একটি ইউনিয়ন।
কালাপাকুজ্যা ইউনিয়নের আয়তন ৩৮৩০ একর (১৫.৫০ বর্গ কিলোমিটার)। এটি লংগদু উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী কালাপাকুজ্যা ইউনিয়নের লোকসংখ্যা ৭,৬৩০ জন। এর মধ্যে পুরুষ ৩,৭৬৬ জন এবং মহিলা ৩,৮৬৪ জন।
লংগদু উপজেলার উত্তরাংশে কালাপাকুজ্যা ইউনিয়নের অবস্থান। উপজেলা সদর থেকে এ ইউনিয়নের দূরত্ব নৌপথে প্রায় ৮ কিলোমিটার। এ ইউনিয়নের উত্তরে আটারকছড়া ইউনিয়ন; পশ্চিমে মাইনীমুখ ইউনিয়ন; দক্ষিণে কাপ্তাই হ্রদ ও মাইনীমুখ ইউনিয়ন এবং পূর্বে কাপ্তাই হ্রদ, গুলশাখালী ইউনিয়ন ও বাঘাইছড়ি উপজেলার আমতলী ইউনিয়ন অবস্থিত।
কালাপাকুজ্যা ইউনিয়ন লংগদু উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম লংগদু থানার আওতাধীন। এটি জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ১টি মৌজা নিয়েই গঠিত।
ওয়ার্ডভিত্তিক এ ইউনিয়নের গ্রামগুলো হল:
কালাপাকুজ্যা ইউনিয়নের স্বাক্ষরতার হার ৩১.০৫%। এ উপজেলায় ১টি কলেজ, ১টি মাধ্যমিক বিদ্যালয় ও ৬টি প্রাথমিক বিদ্যালয় রয়েছে।
রাঙ্গামাটি জেলা সদর বা লংগদু উপজেলা সদর থেকে কালাপাকুজ্যা ইউনিয়নে যোগাযোগের প্রধান মাধ্যম নৌপথ।
কালাপাকুজ্যা ইউনিয়নের পশ্চিম সীমান্ত দিয়ে প্রবাহিত হচ্ছে মাইনী নদী। এছাড়া দক্ষিণ ও পূর্ব সীমান্তে রয়েছে কাপ্তাই হ্রদ।
কালাপাকুজ্যা ইউনিয়নের প্রধান হাট-বাজার হল কালাপাকুজ্যা বাজার।
২০১৮ জিম্বাবুয়ে ত্রি-দেশীয় সিরিজ
২০১৮ জিম্বাবুয়ে ত্রি-দেশীয় সিরিজ একটি টুয়েন্টি২০ আন্তর্জাতিক ক্রিকেট প্রতিযোগিতা যেটি ২০১৮ সালের ১ থেকে ৮ জুলাই জিম্বাবুয়েতে অনুষ্ঠিত হয়েছে। এটি অস্ট্রেলিয়া, পাকিস্তান ও জিম্বাবুয়ের মধ্যকার একটি ত্রিদেশীয় সিরিজ ছিল। হারারে স্পোর্টস ক্লাবে। চতুর্থ টি-২০ ম্যাচে পাকিস্তান জিম্বাবুয়েকে ৭ উইকেটে পরাজিত করে, ফলে অস্ট্রেলিয়া ও পাকিস্তান ফাইনাল পায়। পাকিস্তান ফাইনালে অস্ট্রেলিয়াকে ৬ উইকেটে পরাজিত করে সিরিজ জয় করে। মূলত, এই সফরটি শুধু অস্ট্রেলিয়া ও জিম্বাবুয়েকেই অন্তর্ভুক্ত করতে যাচ্ছিল, দুইটি টেস্ট ক্রিকেট এবং তিনটি একদিনের আন্তর্জাতিক খেলতে দুই দল।
বাম গণতান্ত্রিক জোট
বাংলাদেশের বামপন্থী ৮ টি রাজনৈতিক দলের জোট।
১৮ জুলাই, ২০১৮ রাজধানীর পল্টনে মুক্তি ভবনে জোটের অস্থায়ী কার্যালয়ে এক সংবাদ সম্মেলনে এই জোট গঠনের ঘোষণা দেওয়া হয়।
দুঃশাসন, জুলুম-লুটপাটতন্ত্র প্রতিহত, গণতন্ত্র ও গণতান্ত্রিক অধিকার আদায়ের সংগ্রাম জোরদার করা এবং বাম-গণতান্ত্রিক বিকল্প গড়ে তোলা।
আটটি বামন্থী দলের সমন্বয়ে এই জোট গঠিত হয়েছে। দলগুলোর নাম:
১. বাংলাদেশের কমিউনিস্ট পার্টি
২. বাংলাদেশের সমাজতান্ত্রিক দল
৩. বাংলাদেশের বিপ্লবী ওয়ার্কার্স পার্টি
৪. বাংলাদেশের সমাজতান্ত্রিক দল (মার্কসবাদী)
৫. গণসংহতি আন্দোলন
৬. বাংলাদেশের ইউনাইটেড কমিউনিস্ট লীগ
৭. গণতান্ত্রিক বিপ্লবী পার্টি
৮. বাংলাদেশের সমাজতান্ত্রিক আন্দোলন
১৬ জনের কেন্দ্রীয় পরিচালনা পরিষদ নেতৃবৃন্দের নাম:
১. মুজাহিদুল ইসলাম সেলিম
২. মো. শাহ আলম
৩. খালেকুজ্জামান
৪. বজলুর রশীদ ফিরোজ
৫. সাইফুল হক
৬. আকবর খান
৭. শুভ্রাংশু চক্রবর্তী
৮. ফখরুদ্দিন কবির আতিক
৯. জোনায়েদ সাকি
১০. ফিরোজ আহমেদ
১১. মোশাররফ হোসেন নান্নু
১২. অধ্যাপক আবদুস সাত্তার
১৩. মোশরেফা মিশু
১৪. মমিন উর রহমান বিশাল
১৫. হামিদুল হক
১৬. রণজিত কুমার
বিপ্লবী ওয়ার্কার্স পার্টির সাধারণ সম্পাদক সাইফুল হক আগামী ৩ মাস (১৮ জুলাই ২০১৮-১৮ আগষ্ট ২০১৮) জোটের সমন্বয়ক এর দায়িত্বে থাকবেন।
মু্ক্তি ভবন, কমরেড মণি সিংহ সড়ক, পুরানা পল্টন, ঢাকা। (বাংলাদেশের কমিউনিস্ট পার্টির কেন্দ্রীয় কার্যালয়)
ইয়েরেভান ইউনাইটেড ফুটবল ক্লাব
ইয়েরেভান ইউনাইটেড ফুটবল ক্লাব বা ইউইএফসি(), একটি বিলুপ্ত আর্মেনীয় পেশাদার ফুটবল ক্লাব, রাজধানী ইয়েরেভানে অবস্থিত ছিল। ২০০৪ থেকে ২০০৬ সালের মধ্যে ঘরোয়া প্রতিযোগিতায় অংশ নেয় ক্লাবটি।
ক্লাবটি বর্তমানে নিষ্ক্রিয় এবং ঘরোয়া লীগে কোনও অংশে গ্রহণ করে না।
ইউরোপীয় সংসদ
ইউরোপীয় সংসদ (ইংরেজি European Parliament সংক্ষেপে EP) জনগণের সরাসরি ভোটে নির্বাচিত সদস্যদের নিয়ে গঠিত সংসদীয় ইউরোপীয় প্রতিষ্ঠান। ইউরোপীয় কমিশন এবং ইউরোপীয় ইউনিয়ন পরিষদের সাথে একত্রে এটি ইউরোপীয় ইউনিয়নের আইনপ্রণয়নকারীর ভূমিকা পালন করে। সংসদটি ৭৫১ জন সদস্য নিয়ে গঠিত। ভারতের সংসদের পরে এটি বিশ্বের ২য় সর্বোচ্চ গণতান্ত্রিকভাবে নির্বাচিত আইনসভা। এছাড়া এটি বিশ্বের বৃহত্তম আন্তঃরাষ্ট্রীয় গণতান্ত্রিক 
প্রতিনিধিত্বমূলক আইনসভা (২০০৯ সালে এতে প্রায় ৩৮ কোটি সম্ভাব্য ভোটার ছিল)।
১৯৭৯ সাল থেকে পাঁচ বছর অন্তর ইউরোপের বিভিন্ন দেশের জনগণের সরাসরি ভোটে সংসদটির সদস্যরা নির্বাচিত হয়ে আসছেন। তবে প্রত্যেক নির্বাচনেই ভোটার উপস্থিতি আগেরবারের চেয়ে হ্রাস পাচ্ছে এবং ১৯৯৯ সাল থেকে ভোটার উপস্থিতি ৫০%-এর নিচে। ২০১৪ সালের সাম্প্রতিকতম নির্বাচনে ভোটার উপস্থিতির হার ছিল ৪২.৫৪%।
ইউরোপীয় সংসদের আইনি ক্ষমতা আছে যা ইউরোপীয় পরিষদ বা কমিশনের নেই, তবে বিধিগতভাবে এর "আইনি উদ্যোগ" নেওয়ার ক্ষমতাও নেই। ইউরোপীয় ইউনিয়নের অন্যান্য সমস্ত প্রতিষ্ঠানের আগে ইউরোপীয় সংসদকে স্থান দেওয়া হয়। ইউরোপীয় সংসদ ইউরোপীয় কমিশনের সভাপতিকে নির্বাচন করে এবং সমগ্র কমিশনের কর্মনিয়োগ অনুমোদন বা প্রত্যাখ্যান করতে পারে। এমনকি কমিশনকে পদত্যাগেও বাধ্য করতে পারে।
ইউরোপীয় সংসদের বর্তমান সভাপতি হলেন আন্তোনিও তাহানি। ২০১৪ সালে নির্বাচনশেষে ইউরোপীয় সংসদের সর্ববৃহৎ দুইটি দল হল ইউরোপিয়ান পিপলস পার্টি এবং প্রোগ্রেসিভ অ্যালায়েন্স অফ সোশালিস্টস অ্যান্ড ডেমোক্র্যাটস। ইউরোপীয় সংসদটি কার্যক্রম তিনটি ভিন্ন শহরে পরিচালিত হয়। এগুলি হলে বেলজিয়ামের রাজধানী শহর ব্রাসেলস, লুক্সেমবুর্গ শহর এবং ফ্রান্সের স্ত্রাসবুর শহর। লুক্সেমবুর্গ শহরে সংসদের প্রশাসনিক কার্যালয়গুলি অবস্থিত। অন্যদিকে সমগ্র সংসদের পূর্ণাঙ্গ অধিবেশনগুলি ব্রাসেলস ও স্ত্রাসবুর শহরে অনুষ্ঠিত হয়। সংসদীয় সমিতির সভাগুলি ব্রাসেলসে অনুষ্ঠিত হয়।
ক্রিস্টিয়ান পুলিসিচ
ক্রিস্টিয়ান মেইট পুলিসিচ (: ; জন্ম সেপ্টেম্বর ১৮, ১৯৯৮) হলেন একজন মার্কিন পেশাদার সকার বা ফুটবল খেলোয়াড়, যিনি একজন অ্যাটাকিং মিডফিল্ডার অথবা উইঙ্গার হিসেবে জনপ্রিয় জার্মান ক্লাব বরুসিয়া ডর্টমুন্ড এবং যুক্তরাষ্ট্র জাতীয় দল-এর হয়ে খেলে থাকেন।
অনেকে প্রত্যাশা করেন আমেরিকার সেরা সকার বা ফুটবল খেলোয়াড় হিসেবে, তিনি সর্বকনিষ্ঠ ফুটবলার যিনি তার দেশের জেষ্ঠ জাতীয় দল-এর হয়ে ফিফা বিশ্বকাপ-এর বাছাইপর্বে প্রতিনিধিত্ব করেছেন। যুক্তরাষ্ট্র বয়স ভিত্তিক জাতীয় দল সমূহের সাথে তার দ্রুত উত্থান জনপ্রিয় জার্মান ক্লাব বরুসিয়া ডর্টমুন্ডের একাডেমীতেও প্রতিফলিত হয়েছে, ২০১৫-১৬ সালের শীতকালীন বিরতির আগের সময়কালে তাকে প্রথম দলে আনার আগ পযন্ত তিনি মাত্র ১৫ ম্যাচ খেলেছিলেন।
২০১৬ সালের এপ্রিল মাসে, তিনি জনপ্রিয় জার্মান ঘরোয়া লিগ বুন্দেসলিগা-এ সর্বকনিষ্ঠ গোল করা বিদেশী খেলোয়াড় হয়ে যান। একই মাসের শেষের দিকে, তিনি বুন্দেসলিগা'র ইতিহাসে দুটি গোল করা সর্ব কনিষ্ঠ খেলোয়াড় হিসেবে বোনে যান। ২০১৬ সালের ২৮শে মে, তার আঠারোতম জন্ম তারিখের কিছু দিন বাকি থাকতেই, তিনি বলিভিয়া'র বিপক্ষে অনুষ্ঠিত হওয়া এক আন্তর্জাতিক বন্ধুত্বপূর্ণ ম্যাচে গোল করেন, যা তাকে তার দেশ যুক্তরাষ্ট্র-এর হয়ে আধুনিক যুগে গোল করা সর্বকনিষ্ঠ খেলোয়াড় বানিয়ে দেয়। ২০১৬ সালের ২রা সেপ্টেম্বর, মাত্র ১৭ বছর ৩৪৯ দিন বয়সে তিনি বিশ্বকাপ বাছাই পর্ব-এর ম্যাচে গোল করে বাছাই পর্বে গোল করা মার্কিন ইতিহাসের সর্বকনিষ্ঠ পুরুষ খেলোয়াড় হয়ে যান।
পুলিসিচের জন্ম হয়, মার্কিন যযুক্তরাষ্ট্রের পেন্সিল্‌ভেনিয়া রাজ্যের হার্শে শহরে, যেখানে তিনি তার শৈশবের সিংহভাগ সময় ব্যয় করেছেন। তার পিতা-মাতা হলেন, মার্ক এবং কেলি পুলিসিচ, তারা দু'জন-ই মার্কিন যুক্তরাষ্ট্রের ভার্জিনিয়া রাজ্যের ফেয়ারফেক্স কান্ট্রি জেলায় অবস্থিত জর্জ মাসন বিশ্ববিদ্যালয়-এ কলেজিয়েট ফুটবল বা সকার খেলেছেন এবং তার বাবা ১৯৯০ সালের দিকে মার্কিন সাবেক আভ্যন্তরীন সকার ক্লাব হেরিসবার্গ হিট-এর হয়ে পেশাদার আভ্যন্তরীন সকার খেলেছেন এছাড়াও পরবর্তীতে তরুন এবং পেশাদার উভয় ভাগ সমূহে কোচের দাইত্ব পালন করেন। পুলিসিচের সাত বছর বয়স থাকাকালীন সময়ে, এক বছর তিনি ইংল্যান্ড-এ বসবাস করেছেন, সেখানে তিনি ইংলিশ ক্লাব ব্রেকলি টাউন-এর তরুন দলে খেলেছেন।
পুলিসিচের দাদা, মেইটের জন্ম হয়েছিলো ক্রোয়েশিয়া-এর ওলিব নামক দ্বীপে। পুলিসিচ জার্মানিতে চলে আসার পর, সে দেশের কর্ম ভিসায় আবেদন এড়ানোর জন্য ক্রোয়েশিয়ান (এবং ইউরোপীয় ইউনিয়ন) -এর নাগরিকত্বের জন্য আবেদন করেন। তাকে ক্রোয়েশিয়া জাতীয় দল-এর হয়ে খেলার জন্য প্রস্তাব দেওয়া হয়, কিন্তু তিনি তা নাকচ করে দেন।
পুলিসিচের চাচাতো ভাই, উইল পুলিসিচ, তিনিও যুক্তরাষ্ট্র অনুর্ধ-১৭ দলের হয়ে একজন গোলকিপার হিসেবে তার দেশের প্রতিনিধিত্ব করেছেন। ২০১৬ সালের মার্চ মাসে তিনি ঘোষণা দেন যে, তিনিও বরুশিয়া ডর্টমুন্ডে আসতে আগ্রহী।
রুথ বুজ্জি
রুথ অ্যান বুজ্জি (Ruth Ann Buzzi; জন্ম: ২৪ জুলাই ১৯৩৬) হলেন একজন মার্কিন অভিনেত্রী, কৌতুকাভিনেত্রী ও গায়িকা। তিনি মঞ্চ, চলচ্চিত্র ও টেলিভিশন এই তিন মাধ্যমেই অভিনয় করেন। তিনি ১৯৬৮-৭৩ সালে প্রচারিত হাস্যরসাত্মক বিচিত্রানুষ্ঠান "রোয়ান অ্যান্ড মার্টিন্‌স লাফ-ইন"-এ কাজ করে পরিচিতি লাভ করেন। এই কাজের জন্য তিনি একটি গোল্ডেন গ্লোব পুরস্কার অর্জন করেন এবং পাঁচটি এমি পুরস্কারের মনোনয়ন লাভ করেন।
বুজ্জি ১৯৩৬ সালের ২৪শে জুলাই রোড আইল্যান্ডের ওয়েস্টার্লি শহরের ওয়েস্টার্লি হাসপাতালে জন্মগ্রহণ করেন। তার পিতা অ্যাঞ্জেলো পিটার বুজ্জি ছিলেন একজন ভাস্কর এবং মাতা রেনা পলিন। তিনি কানেটিকাটের ওয়েকোয়েটেকোকে বেড়ে ওঠেন। তার পিতা সেখানে বুজ্জি মেমোরিয়াল নামে এক ব্যবসায় প্রতিষ্ঠানের মালিক ছিলেন। তার পিতার মৃত্যুর পর তার ভাই হ্যারল্ড বর্তমানে এই ব্যবসায় দেখাশুনা করেন।
নবগ্রাম বিধানসভা কেন্দ্র
নবগ্রাম (বিধানসভা কেন্দ্র) ভারতীয় রাজ্য পশ্চিমবঙ্গের মুর্শিদাবাদ জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ৬৫ নং নবগ্রাম বিধানসভা কেন্দ্রটি নবগ্রাম সমষ্টি উন্নয়ন ব্লক এবং নিয়াল্লিসপাড়া গোয়ালজান, রাধারঘাট-১, রাধারঘাট-২ এবং সাহাজাদপুর গ্রাম পঞ্চায়েত গুলি বহরমপুর সমষ্টি উন্নয়ন ব্লক এর অন্তর্গত।
নবগ্রাম বিধানসভা কেন্দ্রটি ৯ নং জঙ্গিপুর লোকসভা কেন্দ্রের অন্তর্গত।
২০১৬ সালের নির্বাচনে, সিপিআই (এম) -এর কানাই চন্দ্র মণ্ডল তার নিকটতম প্রতিদ্বন্দ্বী তৃণমূল কংগ্রেসের দিলীপ সাহাকে পরাজিত করেন।
২০১১ সালের নির্বাচনে, সিপিআই (এম) -এর কানাই চন্দ্র মণ্ডল তার নিকটতম প্রতিদ্বন্দ্বী কংগ্রেসের প্রবল সরকারকে পরাজিত করেন।
১৭ ফেব্রুয়ারি, ২০০০ সালের উপনির্বাচনে, বিধায়ক অধীর রঞ্জন চৌধুরী বহরমপুর (লোকসভা কেন্দ্রের) সংসদ সদস্য রুপে নির্বাচিত হয়।
১৯৯৬ সালের নির্বাচনে, কংগ্রেসের অধীর রঞ্জন চৌধুরী তার নিকটতম প্রতিদ্বন্দ্বী সিপিআই (এম) এর মুজাফফার হোসেনকে পরাজিত করেন।
২০০৬ সালের বিধানসভা নির্বাচনে, সিপিআই (এম) -র মুকুল মণ্ডল 
নবগ্রাম কেন্দ্র থেকে জয়লাভ করেন নিকটতম প্রতিদ্বন্দ্বী কংগ্রেসের রথীন ঘোষকে পরাজিত করেন। ২০০১ সালে সিপিআই (এম) -এর নৃপেন চৌধুরী কংগ্রেসের অরিত মজুমদারকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০০ সালের উপনির্বাচনে, সিপিআই (এম) -এর নৃপেন চৌধুরী কংগ্রেসের শ্যামল রায়কে পরাজিত করেন। ২০০০ সালের উপনির্বাচনে, বিধায়ক অধীর রঞ্জন চৌধুরী বহরমপুর (লোকসভা কেন্দ্রের) সংসদ সদস্য রুপে নির্বাচিত হয়। ১৯৯৬ সালে কংগ্রেসের অধীর রঞ্জন চৌধুরী সিপিআই (এম) -এর মুজাফফার হোসেনকে পরাজিত করেছিলেন। ১৯৯১ সালে সিপিআই (এম) -এর শিশির কুমার সরকার কংগ্রেসের অধীর রঞ্জন চৌধুরীকে পরাজিত করেছিল। ১৯৮৭ এবং ১৯৮২ সালে সিপিআই (এম) -এর বীরেন্দ্র নারায়ণ রায় কংগ্রেসের প্রদীপ মজুমদারকে পরাজিত করেন এবং ১৯৭৭ সালে জনতা পার্টির দুর্গাপদ সিংহ পরাজিত করেন। পরে শ্রী প্রদীপ মজুমদার পশ্চিমবঙ্গের বহরমপুর পৌরসভার চেয়ারম্যান পদে নির্বাচিত হন। তিনি নির্বাচনে জয়ী হন এবং সফলভাবে বহরমপুর পৌরসভার প্রধান হয়ে উঠেন।
কংগ্রেসের আদিত্য চরণ দত্ত ১৯৭২ সালে জয়ী হন। নির্দলের বীরেন্দ্র নারায়ণ রায় ১৯৭১ এবং ১৯৬৯ সালে জয়ী হন। কংগ্রেসের এ. কে. বক্সী ১৯৬৭ সালে জয়ী হন। নবগ্রাম কেন্দ্রটি এর আগে বিদ্যমান ছিল না।